I løbet af sommeren 1015 dukkede [[Jarl (titel)|jarlen]] og hærføreren {{illsup|no|Thorkild den Høje|Torkjell Høge}} op i Danmark, og skønt kilderne kun beskæftiger sig med Thorkilds forhold til Knud, så har han næppe fået lov til at gøre landgang i Danmark og blive modtaget med gæstebud uden Haralds samtykke. Det gensidige forhold mellem Thorkild på den ene side og Harald og Knud på den anden var på dette tidspunkt kompliceret, men uden en aftale og forsoning de tre imellem kunne Thorkild ikke regne sig sikker som jarl af [[Skåne]], og Harald på sin side kunne have svært ved at vide, om han kunne regne Skåne som en trofast del af sit rige. Det vigtigste var dog, at Knud havde brug for Thorkild, hvis han skulle gøre sig håb om, at hans invasion af England skulle lykkes.<ref>Poul Skaaning: ''Knud den Store. Drømmen om Nordsøimperiet 1014-1066'', Skive, 2010. (ss. 31-35)</ref>
Historie